cyanic-selkie/wikianc huggingface dataset:
Kappgare
Russland (Auswiel)
Train station
Johann Hieronymus Schröter
De Johann Hieronymus Schroeter, gebuer den 30. August 1745 zu Erfurt, a gestuerwen den 29. August 1816 zu Lilienthal bei Bremen war en däitsche Jurist, Beamten an Astronom. Hien huet Observatioune vu Planéite gemaach, detailléiert Moundkaarte gezeechent an huet grouss Spigelteleskope gebaut. Den Observatoire deen hien zu Lilienthal opgeriicht hat, war mat deem gréissten Teleskop vun Europa ekipéiert.
Säi Liewen
De Schroeter gouf als Jong vun engem Jurist gebuer. Hien hat eréischt néng Joer, wéi säi Papp gestuerwen ass. No Ofschloss vu senger Schoulausbildung huet hien am Joer 1762 op der Universitéit Erfurt en Theologiesstudium ugefaangen. Donieft huet hie sech fir Musek an Astronomie intresséiert. Am Tuerm vun der Schottekierch war e klengen Observatoire mat engem Teleskop ageriicht ginn. Do huet hie mat senge Frënn Himmelsobservatioune gemaach.
1764 wiesselt de Schroeter op d'Universitéit Göttingen fir Rechtswëssenschaft ze studéieren. Am Joer 1767 huet hie säi Studium ofgeschloss an huet eng Lafbunn als Beamten ugefaangen.
1777 gouf hien als Sekretär vun der „Kinneklecher Kummer“ op Hannover versat. Duerch seng Intressen un der Musek léiert hien d'Famill vum Isaak Herschel kennen. Deem säin zweete Jong, de Wilhelm Herschel, war als Museker an England gaangen a schafft do an der Tëschenzäit als Astronom.
Duerch d'Berichter vum Herschel senge Gesëschter inspiréiert, huet sech de Schroeter selwer erëm mat der Astronomie beschäftegt. Am Ufank huet hie sech en Teleskop bei engem Optiker ausgeléint. Duerch d'Vermëttlung vum Dietrich Herschel huet hie sech 1779 en Achromat vum John Dollond mat 5 cm Ëffnung an enger Brennwäit vu 91,5 cm ugeschaaf. Dunn huet hien ugefaange mat Observatioune vun der Sonn, dem Äerdmound an de Planéiten. D'Entdeckung vum Uranus am Joer 1781 duerch de Wilhelm Herschel huet de Schroeter dozou bruecht, systematesch an intensiv Himmelsobservatiounen duerchzeféieren.
Am Mee 1782 gouf de Schroeter op Lilienthal bei Bremen versat, wou hien eng Plaz als Beamten ugeholl huet. Déi Aarbecht huet him genuch Zäit gelooss, fir sech mat der Astronomie ze beschäftegen. Am Gaart huet hien een einfachen Observatoire opgeriicht. Am Joer 1784 baut hie sech e Spigelteleskop mat 12 cm Ëffnung an enger Brennwäit vun 122 cm. De Spigel an aacht Okulare krut hie vum Wilhelm Herschel aus England geschéckt. D'Resultater vu sengen Observatiounen iwwer den Äerdmound an d'Venus huet de Schroeter a Fachzäitschrëfte publizéiert.
1786 huet de Schroeter weider Baudeeler vum Herschel kritt, mat deenen hien e Spigelteleskop mat 16,5 cm Ëffnung a 2,14 Brennwäit baut. Am Gaart huet hie sech dann en zweestäckegen Observatoire baue gelooss. Hie verfaasst Aarbechtspläng fir systematesch Ënnersich vu Sonn, Mound, Venus, Mars Jupiter Saturn, Duebelstären, Verännerlech Stären an niwweleg Objeten.
Am Joer 1788 riicht de Schroeter am Gaart en zweeten Observatiounspunkt op, an nennt en "Urania-Tempel".
1792 mécht hien d'Bekanntschaft vum Professer Johann Gottlieb Friedrich Schrader vun der Universitéit Kiel. An där Zäit vergréisseren déi Zwéin, zesumme mam Schroeter sengem Gäertner Harm Gefken, d'Verfahre fir Produktioun vun Teleskopspigelen, déi deemools nach aus Metall waren. Fir eng besser Reflexioun ze kréien, dämpe si eng Schicht vun Arsen op den Alliage vu Koffer an Zënn op. Et entstoungen Teleskope mat ganz gudden Ofbildungsleeschtungen, wéi en Instrument mat 24 cm Ëffnung.
De Schroeter war e kritesche Mënsch an huet seng selwer gebauten Teleskope stänneg verbessert.
Am Joer 1794 baut hien e „Risenteleskop“, dat iwwer 50,8 cm Ëffnung an 8,25 m Brennwäit huet. Et gouf virun allem fir d'Observatioun vun der Nuetssäit vum Äerdmound, der Registréierung vun Niwwelen a Stärekéip an de Planéite bei Dagesliicht agesat. Duerch dat Teleskop ass de Schroeter berüümt ginn an hie krut Besuch vun Astronomen, héije Staatsbeamten a vun der Arméi.
Mam Franz Xaver von Zach an dem Heinrich Wilhelm Olbers grënnt hien 1800 zu Lilienthal d'Astronomesch Gesellschaft, fir d'Verbreedung vu Wëssen an Entdeckungsdaten ze begënschtegen. Den éischte President vun der Gesellschaft gouf de Schroeter.
Vun 1799 un, geet d'Gehalt vum Schroeter net méi duer fir den Ënnerhalt vum Observatoire a senge Publikatiounen. E verkeeft dofir déi ganz Ausrëschtung un den englesch-hannoveranesche Kinnek George III., woubäi d'Instrumenter zu Lilienthal bliwwe sinn. De Schroeter huet dofir 1200 englesch Guineen (Wäert haut ongeféier 150.000 Euro), eng Rent vun 300 Taler an 200 Taler fir den Ënnerhalt vun engem „Observatoire-Inspekter“ kritt. Nom Schroeter sengem Doud goungen d'Instrumenter un d'Universitéit Göttingen.
Canton de La Motte-du-Caire
De Canton de La Motte-du-Caire war bis Mäerz 2015 eng franséisch administrativ Andeelung am Arrondissement Forcalquier, am Departement Alpes-de-Haute-Provence an der Regioun Provence-Alpes-Côte d'Azur. Bei der Kantonalreform vun 2014 gouf de Kanton ofgeschaaft.
Naturschutzgebitt Birelergronn
Geologie an Topographie
D'Géigend ronderëm de Bireler Gronn ass vum Lëtzebuerger Sandstee markéiert, eng Gestengsformatioun aus dem Lias, déi sech virun ongeféier 200 Millioune Joren aus enger Sedimentatiounsphas aus dem Juramier entwéckelt huet. De Sandsteen, deen eng waasserduerchlässeg geologesch Schicht bilt an op dem waasseronduerchlässegem Mergel läit, ass bekannt fir seng vill Quellen. Eng Partie vun dëse Quelle speisen d'Bireler Baach, déi sech am Laf vun der Zäit an de Plateau vum Lëtzebuerger Sandsteen ënner dem Afloss vum fléissende Waasser, dat d'Gestengs auswäscht, agedéift huet. Ënnen am Dall goufen an der Zäit duerch d'Waasserkraaft vun der Bireler Baach sechs Millen ugedriwwen. Nieft der Loumillen, der Bannmillen a Boumillen, déi haut nach erhale sinn, hunn dallopwäerts d'Neimillen, Hentzensmillen a Berwicksmille gedréit. Duerch dat haitegt Faasse vun de Quellen ass d'Waasserkraaft verluer gaangen a mam Millebetrib ass schliisslech opgehale ginn. D'Neimillen oder och nach Wollefsmille genannt, vun där eng éischt Kéier am 14. Joerhonnert geschwat gouf, huet der Mënsterabtei gehéiert. Mat hirem virgelagertem Milleweier war si déi bedeitendst Millen aus dem Dall. Beim Opgi vun der Millen, déi mëttlerweil ofgerappt ginn ass nodeem de Staat se 1981 opkaaft hatt, ass de Weier lues a lues zu engem groussen Deel ausgedréchent. Duerch déi deelweis Ausdréchnung huet sech e wäertvollt Fiichtgebitt mat enger grousser ekologescher Bedeitung entwéckelt. Dëst Fiichtgebitt ass zesumme mat den Iwwerreschter vu Flossdältebëscher baachofwäerts vun der Neimillen, déi deelweis an der Zäit wou et nach kee kënschtlechen Dünger gouf a Méiwisen ëmgewandelt gi sinn, mam groussherzoglechem Reglement vum 6. Dezember 1999 mat 11,33 ha an enger 260 ha grousser Pufferzon ënner Naturschutz gestallt ginn.
Ekologie
D'Fiichtgebitt Neimillen huet sech zu engem villfältege Liewensraum entwéckelt. Am Verlandungsberäich vun de fréiere Weieren huet sech en dicht Lëtschegebitt ausgebreet, andeems déi héich Lëtschen (Phragmites communis) virum Christusstaf (Typha latifolia) an anere Bënsen dominéieren. An dëse Lëtschebestänn, déi sech wéinst hirer immenser Wuesskraaft séier ausbreeden, fannen de Klenge Jäizert (Acrocephalus scirpaceus), de Schwaarze Wisekriibs (Rallus aquaticus) an d'Weidemësch (Emberiza schoeniclus) Schutz an ideal Bréiméiglechkeeten. Am Fréijoer benotze vill Amphibien, dorënner d'Mouk (Bufo bufo), d'Fiichtgebitt als Läichplaz.
Duerch déi stänneg Usammlung vun organescher Matière entwéckelt sech d'Fiichtgebitt ouni mënschlechen Agrëff lues a lues zu engem Flossdälltebësch. Sou e Bësch, dee léiwer Biedem huet, déi periodesch iwwerschwemmt ginn, ass nach plazeweis hanner der Neimille laanscht d'Birelerbaach ze fannen a gëtt vun der Alenter (Alnus glutinosa) dominéiert. Hiert gespléckten an déift Wuerzelsystem befestegt d'Ufertallien a bitt gläichzäiteg eng Stopp fir Fësch.
Naturléierpad
Mat thematesche Statiounen iwwer déi natur- a kulturhistoresch Aspekter vum Bireler Gronn ass am Joer 1997 e Léierpad amenagéiert ginn, dee sech an de 7 km laange Quellepad mat Depart zu Sandweiler an an de 5 km laange Millepad mat Depart zu Schraasseg an um Neihaischen opdeelt. Déi zwee Weeër mat all Kéier sechs informative Panneauen, lafen op der Neimillen zesummen a kënne problemlos matenee kombinéiert ginn.
Sainte-Barbe (Moselle)
Sainte-Barbe ass eng franséisch Gemeng am Departement Moselle an der Regioun Grand Est.
Bernadette Lafont
D'Bernadette Lafont, gebuer de 26. Oktober 1938 zu Nîmes, a gestuerwen de 25. Juli 2013 och do, war eng franséisch Schauspillerin. Si war d'Mamm vun der Pauline Lafont.
De François Truffaut huet a sengem Kuerzfilm Les mistons der Bernadette Lafont hir éischt Roll am Film ginn.
Duerch de François Truffaut an de Claude Chabrol gouf si eng vun den Haaptschauspillerinne vun der Nouvelle Vague.
Gielercher
César 1985 Bescht weiblech Nieweroll am Film L'effrontée vum Claude Miller
Deneb
Den Numm Deneb huet sech aus dem arabesche Wuert dhanab (Schwanz) entwéckelt an ass Deel vum Eegennumm vun diverse Stären.
Bukolik
Bukolik, vum Griicheschen bukolikos = wat sech op Hierde bezitt, ass e literaresche Genre, an deem eng idyllesch Landschaft beschriwwe gëtt, déi vu friddlechen an dacks verléiften Hierde bewunnt ass.
De grousse Virleefer vun der Bukolik ass den Theokrit.
D'Schéiferdichtung vum Barock fënnt hir Wuerzelen am Vergil senge Bucolica.
Aus der griichescher Antiquitéit staamt de bukolesche Roman, vun deem nëmmen dem Longos seng Hierdegeschicht Daphnis a Chloe erhalen ass.
Bucolic
Commission de grâce
D'Commission de grâce ass zu Lëtzebuerg eng konsultativ Kommissioun déi de Groussherzog bei engem Gnadegesuch beréit.
Op Grond vum Artikel 38 vun der Lëtzebuerger Constitutioun huet de Groussherzog d'Begnodegungsrecht: "Le Grand-Duc a le droit de remettre ou de réduire les peines prononcées par les juges, sauf ce qui est statué relativement aux membres du Gouvernement."
D'Commission de grâce setzt sech aus 7 Memberen zesummen.
Lëscht vun den Äerdmoundkrateren G
{{center|
Aner Lëschten
A B C D E F H I J K L M N O P Q R S T U V W X Y Z }}
Canton de Boën-sur-Lignon
De Canton de Boën-sur-Lignon ass eng franséisch administrativ Andeelung am Arrondissement Montbrison, am Departement Loire an der Regioun Auvergne-Rhône-Alpes.
Canton de Roisel
De Canton de Roisel ass eng fréier franséisch administrativ Andeelung am Arrondissement Péronne, am Departement Somme an der Regioun Hauts-de-France.
Will Reuland
De Will Reuland, gebuer den 3. Oktober 1920 zu Gréiwemaacher an do den 29. Abrëll 1997 gestuerwen, war e lëtzebuergesche Schoulmeeschter, Journalist a Lexikograph.
De Will Reuland huet, no Zwangsrekrutéierung a Krichsgefaangenschaft, als Schoulmeeschter geschafft. Hie war an enger ettleche Veräiner a Confrerien, déi sech ëm de Muselwäin an de gudde Kascht gedréint hunn.
Hie war jorelaang Lokalkorrespondent vun e puer Zeitungen, hat d'Redaktioun vum Lëtzebuerger Wënzer a vun der Zäitschrëft vun der Confrérie Saint-Hubert, an huet an der Revue de la Jeunesse an an der Warte matgeschafft. Zanter 1959 huet hien, op Radio Lëtzebuerg, d'Muselchronik animéiert, an och am Saarländischer Rundfunk, zesumme mam Léon Blasen, eng Emissioun iwwer de Lëtzebuerger Wäi gemaach.
Vun 1961 u war de Will Reuland Member vun der Dictionnaires-Kommissioun, déi de Lëtzebuerger Dictionnaire ausgeschafft huet, an huet sech do ëm d'Musel-Variante vum Lëtzebuergesche gekëmmert. Hie gouf 1963 Member vun der Linguistescher Sektioun vum Institut grand-ducal, a vun 1991 bis zu sengem Doud där hire President.
1973 huet en, zesumme mam Henri Rinnen, d'Kleines Deutsch-Luxemburgisches Wörterbuch publizéiert, dat an iwwer 10 Oploen nogedréckt gouf. De Succès huet si encouragéiert, och e Petit dictionnaire français-luxembourgeois auszeschaffen.
Weltmeeschterschaften am Nordesch Schi
D'Weltmeeschterschaften am Nordesch Schi ginn all zwee Joer afgehalen an den Disziplinne Laanglaf, Schisprangen an Nordesch Kombinatioun. De Biathlon huet seng eege Weltmeeschterschaften.
Will Reuland
De Will Reuland ass och Auteur vu Gedichter a vu Jugenderënnerungen, déi an zwee Bicher, Jempi an d'Jempien I an II verschafft goufen.
Weltmeeschterschaften am Nordesch Schi
Déi éischt Éditioun déi offiziell vun der FIS unerkannt gouf, war 1950 zu Rumford an den USA. D'Kompetitioun besteet awer schonn zanter 1925. Bis 1980, hunn d'Olympesch Spiller och als Weltmeeschterschaft gezielt.
22. Januar
Den '''22. Januar''' ass den 22. Dag vum Joer am Gregorianesche Kalenner.
Canton de Noyers-sur-Jabron
De Canton de Noyers-sur-Jabron war bis Mäerz 2015 eng franséisch administrativ Andeelung am Arrondissement Forcalquier, am Departement Alpes-de-Haute-Provence an der Regioun Provence-Alpes-Côte d'Azur. Bei der Kantonalreform vun 2014 gouf de Kanton ofgeschaaft.
Welschbillig
Welschbillig ass eng Gemeng an der Verbandsgemeng Tréier-Land am Landkrees Tréier-Saarburg.
Pierre-Toussaint Stefani
De Pierre-Toussaint Stefani, gebuer de 16. Januar 1872 an der Stad Lëtzebuerg an do gestuerwen de 27. Januar 1932 war e lëtzebuergeschen Entertainer mat franséischen Originnen, deen ënner dem Kënschtlernumm de Litty (och nach de Lutty) opgetrueden ass.
Säi Liewen
Säi Papp huet vu Korsika gestaamt. Am éischte Bestietnes war hie mat der Lëtzebuergerin Marie Speidel bestuet, duerno mat der Kënschtlerin Pauline Blomiser (1885-1965) vu Metz. De Pierre-Toussaint huet sech 1893 naturaliséiere gelooss. Vum Enn vum 19. Joerhonnert un trëtt de Pierre-Toussaint als professionnelle Variété-Artist zu Lëtzebuerg op. Spéitstens ëm 1914 kennt jiddwereen de Litty zu Lëtzebuerg.
Hien ass deels eleng opgetrueden, soss am Duo mat der Victorine Chalois, genannt Bobby (1895-1988) oder am Trio (Trio Litty). 1923 huet hie sech aus dem Variété-Geschäft zeréckgezunn, hat awer vun 1923-1924 de Restaurant Chez Litty zu Munneref. Duerno huet hie bis zu sengem Doud erëm an der Stad Lëtzebuerg gelieft, wou hien de 27. Januar 1932 am Spidol Saint-François um Fëschmaart un enger Bluttvergëftung gestuerwen ass.
Plan Comptable
An dësem Artikel ginn déi offiziell Lëtzebuerger Termen a franséischer Sprooch als Fachbegrëffer benotzt.
De Plan Comptable oder och Plan Comptable général ass eng Lëscht vun de Konten (oder den Nummere vun de Konten), déi vu Wirtschaftsacteure (Entreprisen (Personnes morales) oder Persounen) gebraucht ginn, fir Aktioune vun ekonomescher oder finanzieller Natur z'enregistréieren.
Et ass eng genormte Klassifikatioun fir Comptabilitéitszwecker.
Canton de Chazelles-sur-Lyon
De Canton de Chazelles-sur-Lyon ass eng fréier franséisch administrativ Andeelung am Arrondissement Montbrison, am Departement Loire an der Regioun Auvergne-Rhône-Alpes.
Plan Comptable
Lëtzebuerg, Frankräich, Däitschland, Spuenien an déi meescht aner europäesch Länner hunn een national genormte Plan Comptable. Holland, wéi och d'USA, erlaben den Entreprisen, ee Plan Comptable selwer no den eegene Besoinen z'entwerfen.
Camarma de Esteruelas
Camarma de Esteruelas ass den Numm vun enger Gemeng an der autonomer Gemeinschaft Madrid an der Provënz Madrid a Spuenien.
D'Gemeng Camarma de Esteruelas huet 6.610 (2010) Awunner op enger Fläch vun 35,43 km².
Jean-Georges Pfortzheim
De Baron Jean-Georges de Pfortzheim och als Jean-Georges Pfortzheim bekannt, well hie selwer a Schreiwessen den Titel net gebraucht huet, gebuer 1745 um Schlass zu Kolpech, an och do gestuerwen den 29. Mee 1813, war en Offizéier an eng kuerz Zäit Buergermeeschter vun der Stad Lëtzebuerg.
Säi Liewen
De Georges Pfortzheim war Zaldot a verschiddene Regimenter fir d'éischt am Regiment Saintignon Dragons an duerno an engem anere Regiment. Hien huet den Arméisdéngscht awer opginn well net genuch Mënz vun doheem komm ass. Kuerz duerno bei engem Openthalt zu Léck, huet hie sech vun de Spuenier engagéiere gelooss a krut do - well hie Famill mat engem Generol war - eng Leitnantsplaz.
Chronesch Bronchite
Eng Chronesch Bronchite ass eng Form vu Bronchite, déi d'Weltgesondheetsorganisatioun (WHO) als deeglechen "Houscht a Schläimausworf wärend op d'mannst dräi Méint an an zwee konsekutive Joer" definéiert.
Johny Grün
De Johny Grün, gebuer den 19. Juni 1897 an der Stad Lëtzebuerg a gestuerwen 1940, war e lëtzebuergesche Gewiichthiewer an Olmypionik.
Mittal Steel Company
Mittal Steel Company N.V. war 2005 an 2006, vum Volume hir, dee weltgréisste Stolproduzent. D'Gesellschaft huet zu 88% dem Lakshmi Mittal senger Famill gehéiert. Mittal Steel hat hire Sëtz zu Rotterdam, mä gouf vu London aus vum Mittal a sengem Jong Aditya gefouert. Entstanen ass se, wéi Ispat International N.V. d'LNM Holdings N.V. opkaf huet (déi zwou hu majoritär dem Mittal gehéiert) an 2005 mat der International Steel Group Inc. fusionéiert huet.
2006 huet se mat der Arcelor zu der Arcelor Mittal fusionéiert.
Mittal Steel huet zulescht 179.000 Leit beschäftegt. 2004 hat se en Ëmsaz vun 22 Milliarden US-Dollar an hat 48 Milliounen Tonne Stol produzéiert. Mittal Steel ass duerch hir Strategie, Stolfirmen, déi schlecht dru waren opzekafen an ze moderniséieren, bannent e puer Joer zum Nummer 1 eropgeklommen.
D'Firma hat Schmelzen a 17 Länner: China, Indonesien, Vereenegt Staaten, Mexiko, Kanada, Frankräich, Däitschland, Polen, Rumänien, Algerien, Südafrika, Tschechien, Bosnien an Herzegowina, Nordmazedonien, Trinidad an Tobago, Kasachstan an an der Ukrain.
De 27. Januar 2006 huet Mittal Steel annoncéiert, 18,6 Milliarden Euro fir d'Arcelor bidden ze wëllen.
Johny Grün
Hie war de Jong vum John Grün, deen als Kraaftmënsch opgetrueden ass.
De Johny Grün huet zweemol bei den Olympesche Spiller am Gewiichthiewen an der Kategorie Liichtgewiicht (ënner 67,5 kg) matgemaach.
1920, bei den Olympesche Spiller zu Antwerpen koum hien op déi 8. Plaz ënner 12 Konkurrenten. D'Épreuve huet sech aus dräi verschiddenen Exercicen zesummegesat. Am Total koum hien op 210,0 kg.
Seng bescht Versich an den eenzelen Exercicë waren:
1924, bei den Olympesche Spiller zu Paräis gouf hien den 18. vun 22. Offiziell klasséiert goufen awer nëmmen déi 6 éischt. An der Épreuve, déi aus fënnef verschiddenen Exercicë bestanen huet, koum hien op en Total vun 350,0 kg.
Seng bescht Versich an den eenzelen Exercice waren:
Jean-Georges Pfortzheim
Säi Liewen
An engem Akt vum 17. Juni 1778 gëtt hien als Här vu Falkesteen, mat Wunnsëtz zu Reuland ernimmt.
An engem éischte Bestietnes war hie mat der Marie-Ange d'Orley bestuet († 1794). Duerno huet hien d'Anne Elise de Tornaco, Duechter vum Baron Jean-Théodore de Tornaco de Vervoz bestuet. Duerch dat Bestietnes gouf hien duerch Ierfschaft, nom Doud vum Baron, Här vu Käerch.
Den 1. Dezember 1790 huet hien d'Herrschaft vu Kleng Elchert kaaft, a krut d'Recht fir Geriicht zu Nidderkolpech an Uewerkolpech ze halen.
Wéi de Jean Jacques Faber als Riichter um Zivilgeriicht ernannt gouf, krut hien d'Plaz vum Buergermeeschter vun der Stad Lëtzebuerg. Déi Zäit wéi hie Buergermeeschter vun der Stad war, hunn d'Fransousen, déi zanter dem 1. Juni 1795 do Meeschter waren, zolidd Krichsentschiedegunge reklaméiert. Wéi d'Suen net séier genuch komm sinn, huet de Generol Friant an der Nuecht vum 28. op den 29. November 1795 6 Notaabler vun der Stad festhuele gelooss, dorënner de Pfortzheim an de Mullendorff. Den 28. Dezember gouf dunn den Dokter Abinet Buergermeeschter.
Seng lescht Joren huet hien um Schlass vu Kolpech gelieft, wou hien nom Charles Peschon, Buergermeeschter war. Säin Nofollger op där Plaz gouf de Guillaume Peckels.
Nokommen
Aus dem éischte Bestietnes mat der Marie-Ange d'Orley de Linster ware keng Kanner do. Seng éischt Fra läit um Kierfecht vu Weweler bei Burg-Reuland begruewen.
Chronesch Bronchite
Heefegkeet
D'chronesch Bronchite gehéiert zu den heefegste Krankheeten (15-25%). Dofir ass s'och aus gesondheetswirtschaftlecher Sicht eng Krankheet déi all Opmierksamkeet verdéngt. Virun allem Männer (am Verhältnes 3:1) si vu véierzeg Joer u betraff.
Um Spaweck
Bronchite
Biissen
Biissen ass eng Uertschaft am Zentrum vu Lëtzebuerg an Haaptuert vun der Gemeng mat dem selwechten Numm am Kanton Miersch.
Hydrographie
D'Uertschaft läit am Atertdall, an um Territoire vun der Uertschaft hunn d'Bussbaach an d'Helmeschbaach hir Quell.
Geschicht
Am Joer 960 ass d'Existenz vu Biissen ënner dem Numm "Bisiceromarkun" attestéiert ginn duerch en Dokument an deem d'Par Biissen als baussent der Par vu Miersch bezeechent gëtt. Dofir huet d'Par 1960 hir dausendjäreg Existenz gefeiert.
Izar (Stär)
Izar (arab. إزار izār "Ëmhang"), och Pulcherrima (lat. déi Schéinst), ass den Numm vum Stär ε Bootis am Bootes.
Den Izar ass en Duebelstär. E besteet aus engem orangeroude Stär mat enger visueller Magnitude vu +2,70m an engem bloe Stär mat der Hellegkeet vu +5,1m.
Wéinst dem kuerzen Ofstand vun 2,8 Bousekonnen, verbonne mat engem groussen Hellegkeetsënnerscheed vu béide Komponenten ass zur Trennung en Teleskop vu 75 mm Ëffnung néideg. De Positiounswénkel vum Begleeder huet 340 Grad. Den Izar ass zirka 210 Liichtjoer vun eiser Sonn ewech. Aner Nimm sinn: Mizar, Mirak, Mirach a Pulcherrima.
Koordinate fir d'Equinoxe J2000.0:
Cercle municipal
De Cercle municipal op der Plëss d'Arem an der Stad Lëtzebuerg, am Volleksmond Zerkel genannt, ass e Verwaltungsgebai vun der Stad Lëtzebuerg mat e puer Festsäll.
Geschicht vum Gebai
Op der Plaz vum haitege Cercle stoungen e puer Wunnhaiser déi 1827 vun der Famill Johann Metz un de Cercle littéraire verkaaf goufen. Dëse Cercle huet d'Haiser ofrappe gelooss fir an hirer Plaz - tëscht der Paschtoueschgaass (rue du Curé) an der Lantergässel (rue Génistre) - en neit Gebai opriichten ze loossen, dat um westleche Wupp un d'Haaptwuecht vun der preisescher Bundesfestung gestouss ass. Opgrond vum Veräi sengem Numm gouf d'Gebai ënnert dem Numm "Cercle" bekannt.
Den 28. Juni 1830 ass de Grondstee fir de Cercle geluecht ginn an et gouf monter drop lass gebaut, bis awer gläich duerno keng Sue méi do waren. Fir op d'mannst en Deel vun de Scholde bezuelen ze kënnen, ass den éischte Stack an en Theatersall ëmgebaut ginn an d'Gebai gouf verlount.
Wéinst Onstëmmegkeeten ass de Cercle littéraire 1830 opgeléist ginn. Dat aalt Gebai gouf 1901 vun der Stad Lëtzebuerg fir 60.000 Frang kaaft. D'Gemeng huet doropshin hir Museksschoul an de Cercle verluecht an och den Turnveräin Gym konnt sech do etabléieren.
Tëscht 1855 an 1870 goufen am Cercle dem Dicks seng Theaterstécker opgefouert.
F. K. Waechter
De Friedrich Karl Waechter, bekannt als F. K. Waechter, gebuer den 3. November 1937 zu Danzeg, gestuerwen de 15. September 2005 zu Frankfurt am Main, war en däitsche satiresche Schrëftsteller a Graphiker.
Den F. K. Waechter ass als Jong vun engem Schoulmeeschter zu Danzeg (haut: Gdansk) gebuer. 1945 ass e mat senger Famill a Schleswig-Holstein fortgelaf. Hien huet zu Hamburg Konscht studéiert an duerno zu Freiburg im Breisgau an enger Publicitéitsagence geschafft. 1962 ass en op Frankfurt geplënnert an huet huet do de Robert Gernhardt, de Clodwig Poth an de Fritz Weigle (alias F. W. Bernstein) kenne geléiert a mat hinnen déi sougenannt Neue Frankfurter Schule gegrënnt, déi an de spéiden 1960er an uganks 1970er Joren an Däitschland nei Moossstief fir Satir an hannersënnege Nonsense gesat hunn.
Den F.K. Waechter huet bei den Zäitschrëften "Pardon" a "Konkret" matgeschafft an d'Satirzäitschrëft "Titanic" mat gegrënnt. Grousse Succès hat e mat antiautoritäre Kannerbicher (z. B. Der Anti-Struwwelpeter) an Theaterstécker.
De F.W. ass 2005 zu Frankfurt, no laanger schwéierer Krankheet verscheed.
Säi lescht Wierk, Prinz Hamlet koum am Abrëll 2005 eraus, et ass eng Shakespeare-Kommentéierung aus der Siicht vum Kasperle a vum Bier.
Cercle municipal
Geschicht vum Gebai
Nom Doud vun der Marguerite Faber huet hiren Neveu Johann Lentz en drëtte Stack op d'Gebai baue gelooss. De Festsall gouf de Mëttelpunkt vum gesellschaftleche Liewen an der Stad.
1901 huet d'Gemeng dunn d'Gebai erëm zeréckkaaft (fir 185.000 Frang), zesumme mam Gebai vun der Haaptwuecht; se wollt hei e stättesche Festsall opriichten. Den urspréngleche Plang fir d'Gebai ze renovéiere gouf awer vum Schäfferot séier verworf an et gouf decidéiert op der selwechter Plaz en neit Gebai opzeriichten.
An de Joren 1903 - 1904 gouf en Architekteconcours organiséiert, bei deem d'Entwërf hu missen anonym agereecht ginn. No e puer Duerchgäng, bei deene fir d'éischt véier Entwërf präméiert goufen an déi da vun den Architekten nach weider verbessert goufen, sinn als Gewënner vum Concours schliisslech déi gemeinsam Entwërf vun den Architekte Pierre Funck a sengem Jong Paul gewielt ginn.
Dat neit Gebai konnt schliisslech am Joer 1910 fäerdeg gestallt ginn.
Kuckeswäert ass eng Fris vum Pierre Federspiel op der viischter Fassad, deen d'Iwwerreeche vum Fräiheetsbréif un d'Bierger vun der Stad am Joer 1244 duerch d'Gräfin Ermesinde duerstellt.
Vun 1953 bis 1969 ass de Cercle vun der CECA als Sëtzungsgebai benotzt ginn. Seng Festsäll déngen der Gemeng fir Ausstellungen oder de Veräiner fir Reuniounen.
Den Zerkel gouf fir d'lescht 1990, an dann nees vu Februar 2006 bis Enn Abrëll 2011 am Fong renovéiert.
An der Zäit vun der COVID-19-Pandemie huet d'Chamber hir Sëtzungen am Cercle gehalen, well do méi Plaz war wéi am Chambersgebai, fir d'Deputéiert an d'Regierungsmemberen, mat der néideger Distanz zueneen, auserneenzesetzen.
Ratskeller
De Ratskeller ass en Deel vum Cercle, dee vun der Paschtoueschgaass hir zougänglech ass. Zënter 1976 zielt en als Ausstellungsraum. Vun 1981 bis 1996 konnt een do eng Kopie vum Modell vun der Festungsstad besichen.
Hautdesdaags sinn do reegelméisseg Ausstellungen, sou z. B. Fotosausstellunge vun der Stater Fotothéik ënner dem Motto "Les Trésors de la Photothèque".
Campo Real
Campo Real ass den Numm vun enger Gemeng an der autonomer Gemeinschaft Madrid an der Provënz Madrid a Spuenien.
D'Gemeng Campo Real huet 2,993 Awunner op enger Fläch vun 62 km².
Canton de Moyenneville
De Canton de Moyenneville ass eng fréier franséisch administrativ Andeelung am Arrondissement Abbeville, am Departement Somme an der Regioun Hauts-de-France.
Walhai
D'Walhaie (Rhincodon typus) sinn déi gréisst vun den Haienaarten, déi haut existéieren, an och déi gréisst lieweg Fësch.
Dat gréisst Exemplar dat bis haut gemooss gouf war 13,7 m laang, et sollen awer och nach méi grousser gesi gi sinn. Walhaien erniere sech vu Plankton an anerem ganz klengem Gedéiesch, andeems se Waasser asuckelen a filtréieren. Se sinn deemno ongeféierlech fir de Mënsch.
De Walhai ass déi eenzeg Aart vun der Gattung Rhincodon, déi hirersäits déi eenzeg Gattung bannent der Famill Rhincodontidae ass.
Walhaien hunn eng groelzeg, brongelzeg oder bloelzeg Faarf. De Bauch ass hell gefierft, um Réck si Flecken a Sträifen, déi queesch Linne bilden. Seng grouss Maul geet iwwer déi ganz Breet vu senger flaacher Schnëss. Se huet eng 3.600 kleng Zänn, déi an enger 300 Reien no beienee stinn.
Walhaie sinn ronderëm d'Welt a waarmen, tropeschen a subtropesche Mierer ze fannen. Se planze sech eréischt am Alter tëscht 10 an 30 Joer virun a kënnen alt 100 Joer al ginn.
Ayerbe
Ayerbe ass eng Uertschaft a Spuenien an der Provënz Huesca an der autonomer Regioun Aragón. D'Uertschaft huet 1.112 Awunner (Stand 2006).
Ayerbe gehéiert zur Comarca Hoya de Huesca. Et läit op enger Héicht vu 528 m Höhe am Zentrum vum Wäibaugebitt Somontano, ongeféier 28 km von Huesca ewech.
D'Uertschaft läit op der Eisebunnsstreck vu Madrid op Jaca a Canfranc.
Zu Ayerbe steet e fréiere Palast vum Marquis vun Ayerbe aus dem 16. Joerhonnert.
De Medezin-Nobelpräisdréier Santiago Ramón y Cajal huet 10 Joer zu Ayerbe gelieft. E Musée an der Uertschaft mat sengem Numm erënnert un hien.
Bonnet (Meuse)
Bonnet ass eng franséisch Gemeng an der Meuse an der Regioun Grand Est.
William Murray
Säi Liewen
De Murray war dat eenzegt Kand vum Wiliam Murray, de Chef vun der New Yorker Branche vun enger Kënschtler-Agence, an der Natalia Danesi-Murray, enger italieenescher Sängerin, Schauspillerin, déi spéider Liewenspartnerin vun der Janet Flanner, enger New Yorker Schrëftstellerin.
Fir d'éischt wollt de Murray Operesänger ginn. Wéi doraus näischt gouf, huet hien ugefaange mat Schreiwen an e gouf Mataarbechter beim New Yorker fir méi wéi 30 Joer, wou hien ënner Anerem Kolumnist war fir d'Letter from Italy. Hien huet och en ettlech Bicher iwwer Italie geschriwwen, wéi The Last Italian: Portrait of a People, dat 1991 bei Prentice Hall erauskoum. No engem Hoer op der Harvart-Universitéit, ass de Murray vun 1947 bis 1952 an Italie gaangen, fir Musek ze studéieren. 1952 huet hie sech mat der Doris Rogers bestuet, mat där en dräi Kanner hat. No der Scheedung 1972 huet e sech mat der Alice Bigbee bestuet.
Dem Murray säin anert Interessi waren d'Päerdscourssen op der Del Mar-Pist a Kalifornien. No an no huet hien ugefaange Mystery-Romanen ze schreiwen. De Protagonist war en Zauberkënschtler, de Shifty Lou Anderson a säi Bekannten, de Spiller Jay Fox.
De William Murray, dee fir d'lescht zu San Diego gelieft huet, ass den 9. Mäerz 2005 un engem Häerzschlag gestuerwen.
Gemengewalen (Lëtzebuerg)
Ënner Gemengewalen, och alt Gemengerotswalen, versteet een d'Wale fir de Gemengerot ze wielen. D'Modalitéite vun de Gemengewale sinn am Walgesetz vum 18. Februar 2003 an deels am Gemengegesetz vum 13. Dezember 1988 festgeluecht.
Mauvages
Mauvages ass eng franséisch Gemeng an der Meuse an der Regioun Grand Est.
Gemengewalen (Lëtzebuerg)
Wann d'Chamber- an d'Gemengewalen an den Oktober vum selwechte Joer falen, da ginn d'Gemengewalen op den éischte Sonndeg am Juni virverluecht. Iwwer e groussherzoglecht Reglement kann den Datum awer och op ee vun den zwéi Sonndeger virun oder nom éischte Junisonndeg geréckelt ginn.
Komplementarwalen
Wann am Gemengerot e Mandat vun engem Member vakant ass, well de Conseiller demissionéiert huet, gestuerwen ass oder an eng aner Gemeng geplënnert ass, kann de Gemengerot Komplementarwale festleeën. Wann zwéi Mandater vakant sinn, musse Komplementarwalen organiséiert ginn. D'Komplementarwale musse bannent dräi Méint nodeems d'Vakanz dem Inneministere matgedeelt gouf, organiséiert ginn.
An de sechs Méint virun den nächste reguläre Gemengewale gi keng Komplementarwalen organiséiert, et sief datt d'Hallschent vun de Membere vum Conseil feelt.
Corps communal
De Corps communal setzt sech aus dem Gemengerot, dem Schäfferot an dem Buergermeeschter zesummen.
Lëscht vun de Liewensmëttelzousätz
Dës Lëscht vun de Liewensmëttelzousätz ass en Deel vun de Referenztabellen.
Gemengewalen (Lëtzebuerg)
Walsystem
Och ob de Gemengerot nom Majorz- oder Proporzsystem gewielt gëtt, hänkt vun der Awunnerzuel of.
Well d'Populatioun zu Lëtzebuerg wiisst, a wéinst de Fusioune vu Gemengen ass d'Zuel vun de Proporzgemenge vu 27 (1993) iwwer 37 (2005) op 46 (2017) eropgaangen. Am Joer 2011 hunn 80% vun der Bevëlkerung zu Lëtzebuerg an enger Proporzgemeng gelieft. Fir d'Gemengewale vun 2023 gëtt a 56 Gemengen nom Proporz- an a 46 Gemengen nom Majorzsystem gewielt.
Konditioune fir däerfen ze wielen (aktiivt Walrecht)
Fir däerfen ze wielen, muss een als Lëtzebuerger um Dag vun de Walen 18 Joer al sinn, iwwer seng biergerlech a politesch Rechter verfügen an am Groussherzogtum wunnen.
Net-lëtzebuergesch Staatsbierger kënne wiele goen, wa se hire Wunnsëtz zu Lëtzebuerg hunn a sech op der Gemeng an d'Wielerlëscht ageschriwwen hunn. Wa s'aus engem Land baussent der Europäescher Unioun oder dem Schengenraum kommen, musse se zousätzlech e gültegt Openthaltsdokument (Titre de séjour oder Carte de séjour) hunn.
D'Reegel datt Net-Lëtzebuerger op d'mannst 5 Joer an engem Stéck regulär am Land hu musse gewunnt hunn, gouf mam Gesetz vum 22. Juli 2022 ofgeschaaft.
Passiivt Walrecht, also d'Recht sech wielen ze loossen, hunn all Bierger vun der Europäescher Unioun, d'Lëtzebuerger natierlech abegraff, iwwer 18 Joer, déi zanter méi wéi 6 Méint an der Gemeng, an där se kandidéieren, ugemellt sinn. Wéi beim Recht ze wielen, muss ee seng biergerlech Rechter hunn.
Bréifwal ass, ënner bestëmmte Konditiounen, méiglech.
Walflicht
Jiddereen deen an de Wielerlëschten agedroen ass, muss wiele goen. Dozou gehéieren d'office all d'Lëtzebuerger déi d'Konditioune vum aktive Walrecht erfëllen an d'Net-Lëtzebuerger déi sech fräiwëlleg ageschriwwen hunn.
Vum Gesetz hir entschëllegt sinn d'Wieler iwwer 75 Joer an déi, déi um Dag vun de Walen hire Wunnsëtz an enger anerer Gemeng hunn ewéi déi, an där se opgeruff sinn, wielen ze goen.
Konditioune fir däerfe gewielt ze ginn (passiivt Walrecht)
Fir sech als Kandidat fir d'Walen opzestellen, also fir däerfe gewielt ze ginn, muss een um Dag vun de Walen 18 Joer al sinn an iwwer seng biergerlech a politesch Rechter verfügen. Et däerf ee weeder zu Lëtzebuerg nach a sengem Hierkonftsland d'Recht fir gewielt ze ginn oferkannt kritt hunn. Dës Konditioun muss awer net erfëllt sinn, wann een a sengem Hierkonftsland säi passiivt Walrecht op Grond vu sengem Wunnsëtz am Ausland verluer huet.
Auslännesch Staatsbierger mussen nach eng Rei Dokumenter virweisen, ë. a. eng Deklaratioun iwwer hir Nationalitéit an hir Adress zu Lëtzebuerg.
Kandidatur an enger Proporzgemeng
An enger Proporzgemeng muss de Kandidat fir d'Gemengewal op enger Kandidatelëscht (Wallëscht) stoen, déi aus Membere vun enger politescher Partei oder engem anere Grupp besteet. Dës Lëscht kann net méi Kandidaten hunn, wéi Conseilleren an der Gemeng ze wiele sinn.
All Kandidatelëscht muss entweeder vun op d'mannst 50 Wieler aus der Gemeng oder vun engem aktuelle Gemengeconseiller ënnerstëtzt ginn. E Mandataire muss déi jeeweileg Lëscht bis spéitstens 60 Deeg virun der Wal beim President vum Haaptwalbüro vun der Gemeng ofginn.
Zousätzlech zu de genannte Formalitéiten däerf all Kandidat just op enger Lëscht stoen an all Lëscht muss eng eege Bezeechnung hunn.
Bréifwal
All Wieler deen an der Wielerlëscht ageschriwwen ass, kann eng Demande maache fir iwwer Bréifwal ze stëmmen. Dofir muss e bannent festgeluechten Delaien iwwer en einfache Bréif oder e virgedréckte Formulaire eng Demande beim Schäfferot vu senger Gemeng maachen.
Gemengewalen 2017
Bei de Gemengerotswale vum 8. Oktober 2017 waren 285.335 Wieler ageschriwwen. Dovun hu sech der 18.468 per Bréifwal bedeelegt. 251.437 Wieler haten d'Lëtzebuerger Nationalitéit; dobäi koumen 33.898 Auslänner, déi am Land wunnen,a sech sech op d'Wallëschten androe gelooss haten.
3.575 Kandidate stoungen am Ganzen zur Auswiel, dat ware 1.274 Dammen an 2.301 Hären. 3.307 Kandidate ware Lëtzebuerger, 268 haten eng aner Nationalitéit.
Et gouf 666 Walbüroen. Et goufen am Ganzen 248.885 Walziedelen an d'Urn geheit. Dovu waren der 228.904 gülteg, 19.981 ongülteg oder wäiss. Bei déi gülteg dobäi koume 17.206 Bulletinen, déi per Bréifwal ageschéckt goufen.
Am ganze waren 3.311.210 Stëmme méiglech, ofgi goufen der awer just 2.814.832.
1.289.334 - 45.8% - ware Lëschtestëmmen (d.h., wou all Stëmmen un eng an déi selwecht Lëscht goungen), 958.204 - 54.2% - goufen eenzel an enger oder méi Lëschten 'erausgesicht'.
46 vun den 105 Gemenge ware Proporzgemengen. D'Sëtzverdeelung, zesummegerechent, gesouch an deene Gemenge sou aus:
Kierch Fëlschdref
D'Kierch zu Fëlschdref ass eng kathoulesch Kierch déi zur Par Dräilännereck Musel a Ganer Saint-Nicolas, zum Dekanat Osten an zu der Gemeng Duelem gehéiert.
Halton Arp
Den Arp huet op der Harvard Universitéit (B.A., 1949) studéiert an am CalTech (Ph.D., 1953). Duerno gouf hie am Joer 1953 wëssenschaftleche Mataarbechter vun der Carnegie Institution of Washington, fir déi hien am Mount Wilson-Observatoire an am Palomar-Observatoire gefuerscht huet.
Kierch Fëlschdref
D'Kierch ass dem hellegen Antonius de Klausener geweit, deem säi Fest de 17. Januar gefeiert gëtt.
Canton de Saint-Étienne-les-Orgues
De Canton de Saint-Étienne-les-Orgues war bis Mäerz 2015 eng franséisch administrativ Andeelung am Arrondissement Forcalquier, am Departement Alpes-de-Haute-Provence an der Regioun Provence-Alpes-Côte d'Azur. Bei der Kantonalreform vun 2014 gouf de Kanton ofgeschaaft.
Kierch Fëlschdref
Se steet zentral an der Uertschaft an der Kiirchestrooss.
Halton Arp
Am Joer 1955 gouf hie Fuerschungsassistent op der Indiana University a 1957 Beamten um Palomar-Observatoire, wou hien 29 Joer laang geschafft huet. Zanter 1983 huet hien als onbezuelte Gaaschtwëssenschaftler am Max-Planck-Gesellschaft (MPA) zu Garching bei München an Däitschland geschafft.
Kierch Fëlschdref
Den 31. Mäerz 2023 gouf s'als national Kulturierfschaft klasséiert.
Halton Arp
Den Arp ass bekannt fir déi ëmstridden Theorie, datt d'Routverrécklung vun astronomeschen Objete wéi vu Quasaren net ganz grouss Distanzen uweisen. Domat bestreit hien eng vun de Grondlage fir d'Urknalltheorie. Geneesou vertrëtt hien eng alternativ Gravitatiounstheorie am Sënn vun der Le-Sage-Gravitatioun.
Kierch Fëlschdref
Zu der Par Duelem gehéieren ausser der Filialkierch vu Fëlschdref och nach d'Parkierch vun Duelem an d'Filialkierch vu Welfreng.
Halton Arp
Hien huet och e Katalog mat ongewéinleche Galaxien zesummegestallt: den Atlas of Peculiar Galaxies.
Kierch Fëlschdref
Klacken
Am Kierchtuerm vun der Fëlschdrëffer Kierch hänken 2 Klacken, déi an den Téin la a sol, och b' an as' genannt, lauden.
Canton d'Allos-Colmars
De Canton d'Allos-Colmars war bis Mäerz 2015 eng franséisch administrativ Andeelung am Arrondissement Castellane, am Departement Alpes-de-Haute-Provence an der Regioun Provence-Alpes-Côte d'Azur. Bei der Kantonalreform vun 2014 gouf de Kanton ofgeschaaft.
Carabaña
Carabaña ass den Numm vun enger Gemeng an der autonomer Gemeinschaft Madrid an der Provënz Madrid a Spuenien.
D'Gemeng Carabaña huet 1.167 Awunner op enger Fläch vun 48 km².
Casarrubuelos
Casarrubuelos ass den Numm vun enger Gemeng an der autonomer Gemeinschaft Madrid an der Provënz Madrid a Spuenien.
D'Gemeng Casarrubuelos huet 1.127 Awunner op enger Fläch vu 5 km².
Canton de Feurs
De Canton de Feurs ass eng franséisch administrativ Andeelung am Arrondissement Montbrison, am Departement Loire an der Regioun Auvergne-Rhône-Alpes.
Canencia
Canencia ass den Numm vun enger Gemeng an der autonomer Gemeinschaft Madrid an der Provënz Madrid a Spuenien.
D'Gemeng Canencia huet 446 Awunner op enger Fläch vun 53 km².
23. Januar
Den '''23. Januar''' ass den 23. Dag vum Joer am Gregorianesche Kalenner.
Cenicientos
Cenicientos ass den Numm vun enger Gemeng an der autonomer Gemeinschaft Madrid an der Provënz Madrid a Spuenien.
D'Gemeng Cenicientos huet eng 2.000 Awunner op enger Fläch vun 68 km².
Hagen (Moundkrater)
Den Hagen ass e staark rauen a rëssege Moundkrater op der Récksäit vum Mound. E läit am Norde vum grousse Planck-Krater a südwestlech vum Pauli-Krater op 48° 18' südlecher Breet an 135° 06' ëstlecher Längt. En huet en Duerchmiesser vu 55 km.
Wäiss Pateren
D'Wäiss Pateren, eigentlech Societas Missionariorum Africae SMA, op Franséisch Société des missionaires d'Afrique, ass e kathoulesche Männeruerden a gehéiert zu de wichtegste kathoulesche Missiounsuerden vun der Neizäit. D'Ofkierzung fir déi Geeschtlech ass M. Afr..
Den Uerde vun de Wäisse Patere, eng Vereenegung vu Bridder a Geeschtleche gouf 1868 vum deemolegen Äerzbëschof vun Alger dem spéidere Kardinol Charles Martial Allemand Lavigerie fir d'Afrikamissioun gegrënnt.
Christian Poos
De Christian Poos, gebuer de 5. November 1977 zu Lëtzebuerg, ass e lëtzebuergesche Vëlossportler.
1997 huet hie "Liège-Bastogne-Liège" fir Espoirë gewonnen a gouf dat Joer vun der Lëtzebuerger Sportpress zum Sportler vum Joer gewielt.
Portal:Franséisch Revolutioun
<div style="border:1.5px solid #650000;border-top:1.5px solid #650000;padding:5px 5px 0 5px;margin-bottom:3ex;">
Christian Poos
Vun 2000 bis 2001 war hie Profi bei "Post Swiss Team" a vun 2002 bis 2003 bei "Marlux - Ville de Charleroi", respektiv "Marlux - Wincor Nixdorf".
Portal:Franséisch Revolutioun
<div style="background-color:#650000;font-size:1px;height:5px;border:1px solid #650000;-moz-border-radius-topright:0.5em;-moz-border-radius-topleft:0.5em;"> <div style="background-color:#FFFFF0;border:1px solid #650000;border-top:0px solid white;padding:5px 5px 0 5px;margin-bottom:3ex;">
Christian Poos
Hie war Lëtzebuerger Stroossemeeschter an de Joren 2001 an 2002. Am Joer 2006 ass et dem Christian Poos nach eng Kéier gelongen op de Podium ze kommen. Hie gouf zu Bierden den 2te bei der Elite sans contrat an dat hanner dem Pascal Triebel.
Portal:Franséisch Revolutioun
<h2 style="letter-spacing:3px">« C'est une révolte ? » - « Non, Sire, c'est une révolution. »
D'Franséisch Revolutioun beschreift eng Period a Frankräich vu 1789 (Stuerm op d'Bastille) bis 1799 (Coup d'État vum 18. an 19. Brumaire) an där d'Monarchie ofgeschaaft an eng Republik installéiert ginn ass. An der franséischer Historiographie ass d'Revolutioun d'Trennungslinn tëscht Neizäit (« époque moderne ») an Zäitgeschicht (« époque contemporaine ») an ass domat eng vun de wichtegsten Zäsure vun der europäescher Geschichtsschreiwung. Fir d'éischt Kéier an der europäescher Geschicht, zanter der Antiquitéit, gouf de Prinzip selwer vun engem monarchistesche Regimm iwwerworf. Bei der englescher Revolutioun (Cromwell) war et eleng ëm d'Persoun vum Kinnek gaangen, an net ëm de Regimm an sech. De groussen Impakt vun der Franséischer Revolutioun kënnt och duerch d'Kricher déi e groussen Deel vun Europa betraff hunn, der Grënnung vu Schwëster-Republiken. Duerch d'Revolutioun goufen och vill Iddie vun de Lumières a ganz Europa verbreet.
D'Franséisch Revolutioun markéiert d'Enn vum Ancien Régime an engem Land, dat bis dohi fir seng absolutistesch Kinneke berüümt war (virun allem de Louis XIV.).
Nach haut ass d'Franséisch Revolutioun en Theema wat ënner Historiker ëmstridden ass, net zulescht wéinst de Grausamkeete vun der Terreur an dem Wee dee si ageschloen huet.
D'Franséisch Revolutioun huet och zu déiwen Divisiounen tëscht den Unhänger vun de revolutionären Iddien an de Verdeedeger vun der aler Uerdnung gefouert, den Antiklerikalen an der kathoulescher Kierch. Artikel liesen <div style="background-color:#650000;font-size:1px;height:5px;border:1px solid #650000;-moz-border-radius-topright:0.5em;-moz-border-radius-topleft:0.5em;">
<div style="background-color:#FFFFF0;border:1px solid #650000;border-top:0px solid white;padding:5px 5px 0 5px;margin-bottom:3ex;">
[ änneren]
Pauline Lafont
D'Pauline Lafont, gebuer de 6. Abrëll 1963 zu Nîmes a Frankräich a gestuerwen den 11. August 1988 zu Gabriac, war eng franséisch Schauspillerin. Si war d'Meedche vun der Bernadette Lafont.
Hir Läich ass den 21. November 1988 an enger Schlucht an de Cevennen fonnt ginn. Hir bekanntst Roll war am Film L'été en pente douce vum Gérard Krawczyk
Canton de Nouvion
De Canton de Nouvion ass eng fréier franséisch administrativ Andeelung am Arrondissement Abbeville, am Departement Somme an der Regioun Hauts-de-France.
Cervera de Buitrago
Cervera de Buitrago ass den Numm vun enger Gemeng an der autonomer Gemeinschaft Madrid an der Provënz Madrid a Spuenien.
D'Gemeng Cervera de Buitrago huet 108 Awunner op enger Fläch vun 12 km².
Cercedilla
Cercedilla ass den Numm vun enger Gemeng an der autonomer Gemeinschaft Madrid an der Provënz Madrid a Spuenien.
D'Gemeng Cercedilla huet 5.535 Awunner op enger Fläch vun 36 km².
Peter Chatel
De Peter Chatel, gebuer als Peter Schlätel de 7. Dezember 1943 zu Bad Segeberg, Schleswig-Holstein an Däitschland, gestuerwen de 25. August 1986 zu Hamburg war en däitsche Schauspiller.
Duerfliteratur
Duerfliteratur ass e literaresche Genre, dee sech op d'Beschreiwe vum Liewen um Land reduzéiere léisst, an deen am 19. Joerhonnert an der Bléi stoung.
Peter Chatel
De Peter Chatel, deen a ville Filmer ënner dem Rainer Werner Fassbinder senger Regie gespillt huet, war a méi wéi 40 Rollen am Kino an op der Televisioun ze gesinn.
Duerfliteratur
An der Duerfliteratur loosse sech zwou Stréimungen ënnerscheeden: Eng realistesch, déi beméit ass, d'Duerfliewe sou genee wéi méiglech ze beschreiwen an eng ideologesch duerchwuessen, déi probéiert, eng "natierlech", "gesond" a "propper" Welt virzestellen, déi kontinuéierlech mat der "onnatierlecher" Welt vun de Stied verglach gëtt.
Peter Chatel
De Chatel ass mat 42 Joer un AIDS gestuerwen.
Duerfliteratur
Vertrieder vun der realistescher Säit sinn de Schwäizer Auteur Jeremias Gotthelf, de Gottfried Keller oder de Ludwig Anzengruber. Beispiller vun enger iwwerspaanter a verlugener Duerfliteratur si nationalsozialistesch Blutt a Buedem-Romaner.
Duerfliteratur zu Lëtzebuerg
Och déi modern lëtzebuergesch Literatur huet d'Duerfliewen net vergiess. Dem Josy Braun säi Roman vun 2007, de Meewäin gehéiert zu deem Genre.
Guttland
D'Guttland ass eng Géigend a Lëtzebuerg. Se definéiert sech als Géigestéck zum Éislek, a läit südlech vun enger imaginärer Linn, déi ënner Pärel am Weste bis ënner Veianen am Oste verleeft. D'Guttland huet eng total Fläch vun ongeféier 1758.
Zum Guttland zielen aner Géigenden, wéi d'Minettsgéigend, de Museldall an d'Kleng Lëtzebuerger Schwäiz.
En Drëttel vum Guttland ass Bësch. Besonnesch am Dall vun der Uelzecht, déi queesch vu Süden no Norden derduerchleeft, an am Südwesten ass d'Guttland staark urbaniséiert. Do sinn ë. a. d'Stad Lëtzebuerg, Esch-Uelzecht, Déifferdeng an Diddeleng ze fannen.
Canton de Castellane
De Canton de Castellane ass eng franséisch administrativ Andeelung am Arrondissement Castellane, am Departement Alpes-de-Haute-Provence an der Regioun Provence-Alpes-Côte d'Azur.
Weltmeeschterschaft am Nordesch Schi 2003
D'Weltmeeschterschaft am Nordesch Schi 2003 war zu Val di Fiemme an Italie vum 18. Februar bis 1. Mäerz.
Podiumen
Gielercher no Länner: